‘ધૂમ’માં જૉન એબ્રાહમ, ‘ધૂમ ૨’માં હૃતિક રોશન અને ‘ધૂમ:૩’માં આમિર ખાન વિલન બન્યા છે. આ ત્રણેત્રણ વિલન બાઇક ચલાવવામાં એક્સપર્ટ હતા એ પૉઇન્ટને કૉમન રાખવામાં આવ્યો છે જ્યારે બાકીની ક્વૉલિટીમાં ફેરફાર કરવામાં આવ્યા છે. પહેલી ફિલ્મમાં જૉન એબ્રાહમની પોતાની બાઇકર ગૅન્ગ હતી તો એ પછીની બન્ને ફિલ્મમાં એકલા હાથે દુનિયાભરમાં ધૂમ મચાવી રહેલા ચોરની વાત છે. ‘ધૂમ ૨’માં હૃતિક રોશન મેક-અપ આર્ટિસ્ટ બતાવવામાં આવ્યો હતો જે જાત-જાતનો મેકઅપ કરીને પોલીસની આંખ સામેથી રફુચક્કર થઈ જતો હતો જ્યારે ‘ધૂમ:૩’માં આમિર ખાન જિમ્નૅસ્ટિક્સનો અવ્વલ ખેલાડી દેખાડવામાં આવ્યો છે જે જગતભરના સ્ટન્ટ એકલા હાથે કરે છે અને ક્ષણના છઠ્ઠા ભાગમાં પોલીસની નજર સામેથી ઓઝલ થઈ જાય છે.